- Skogbrann ved Aten under kontroll
Brannen brøt ut før soloppgang i en skogkledd kløft ved byen Afidnes. Røyken fra brannen førte til at himmelen over forstadene nord i den greske hovedstaden ble dekket av røyk og aske. Statskanalen NET kunne melde at flere boliger og kjøretøy hadde tatt fyr som følge av brannen, og enkelte innbyggere mente de hadde hørt lyden av eksplosjoner før brannen brøt ut. Det spekuleres på om brannen kan være påsatt. Politiet omdirigerte en kort stund trafikken på hovedveien som leder nordover fra Aten, og om lag 100 brannmenn ble sendt ut for å kjempe mot flammene. Det ble også satt inn fire fly og to helikoptre. Det samme området ble rammet av branner i 2009. Juni og juli har vært blant de varmeste månedene som har vært registrert i Hellas. Flere branner har herjet landet i løpet av sommeren, blant annet på øya Chios i Egeerhavet og ved Mount Athos nord i Hellas, der det ligger et kloster som står på FNs verdensarvliste.
Brannmannskapene skal ha fått kontroll over en større skogbrann nordøst for Aten, som lørdag morgen truet en militærleir og et industriområde.